
(Обикновена законодателна процедура: първо четене)
Европейският парламент,
–	като взе предвид предложението на Комисията до Парламента и до Съвета (COM(2025)0229),
–	като взе предвид член 294, параграф 2 и член 207, параграф 2 от Договора за функционирането на Европейския съюз, съгласно които Комисията е внесла предложението (C10-0083/2025),
–	като взе предвид член 294, параграф 3 от Договора за функционирането на Европейския съюз,
–	като взе предвид поетия с писмо от 8 октомври 2025 г. ангажимент на представителя на Съвета за одобряване на позицията на Парламента в съответствие с член 294, параграф 4 от Договора за функционирането на Европейския съюз,
–	като взе предвид член 60 от своя Правилник за дейността,
–	като взе предвид доклада на комисията по международна търговия (A10-0188/2025),
1.	приема изложената по-долу позиция на първо четене;
2.	приканва Комисията отново да се отнесе до него, в случай че замени своето предложение с друг текст, внесе или възнамерява да внесе съществени промени в това предложение;
3.	възлага на своя председател да предаде позицията на Парламента съответно на Съвета и на Комисията, както и на националните парламенти.

Позиция на Европейския парламент, приета на първо четене на 13 ноември 2025 г. с оглед на приемането на Регламент (ЕС) 2025/... на Европейския парламент и на Съвета за изменение на Регламент (ЕС) 2024/823 за изключителни търговски мерки за държави и територии, участващи или свързани с процеса на стабилизиране и асоцииране
(Тъй като беше постигнато споразумение между Парламента и Съвета, позицията на Парламента съответства на окончателния законодателен акт, Регламент (ЕС) 2025/2014.)

